SZENT ISTVÁN EGYETEM

**GÖDÖLLŐ**

**SZMSZ 5. sz. mellékletének d) részének**

**A „Térítési és Juttatási SzabályzatÁNAK”**

**1. számú függeléke**

**„Kocsis Károly fiatal oktatói, kutatói ösztöndíj SZABÁLYZATA”**

**2017. február**

Bevezetés

A felsőoktatásról szóló 2005. évi CXXXIX. törvény 21. § (3) bekezdés g) pontja és a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 6. § (2) bekezdése alapján a Szent István Egyetem pályázati úton **„Kocsis Károly” Fiatal Oktatói, Kutatói Ösztöndíjat** (a továbbiakban: Kocsis Károly Ösztöndíj) alapít az olyan tehetséges fiatal kutatók és oktatók támogatására, akik a doktori cselekményük keretében kiemelkedő tudományos munkát végeznek, és így hozzájárulnak az Egyetem oktatói, kutatói utánpótlásának biztosításához. A Kocsis Károly Ösztöndíj odaítéléséről a jelen szabályzat rendelkezik.

A Kocsis Károly Ösztöndíj odaítélésének feltételei

1.§

(1) A Kocsis Károly Fiatal Oktatói, Kutatói Ösztöndíj keretében a Szent István Egyetem az olyan tehetséges fiatal oktatókat és kutatókat ösztöndíjjal kívánja támogatni, akik megfelelnek a következő feltételeknek:

1. abszolutórium megszerzése a doktori képzésben;
2. a Szent István Egyetemmel fennálló jogviszony:
	1. oktatói- / kutatói munkakörben fennálló közalkalmazotti jogviszony a Szent István Egyetemen; vagy
	2. doktorjelölti jogviszony
3. aktív tudományos tevékenység.

A Kocsis Károly Ösztöndíj odaítélésének rendje

2. §

(1) Az ösztöndíj pályázat alapján adható, a pályázatokról bíráló bizottság dönt. A Bíráló Bizottság összetétele:

1. az Egyetemi Doktori és Habilitációs Tanács (EDHT) elnöke
2. az elnök által kijelölt két EDHT tag.

(2) A Bíráló Bizottság titkos szavazással dönt az ösztöndíj odaítéléséről. A Bíráló Bizottság a részeredményeket bizalmasan kezeli.

(3) A Bíráló Bizottság az ösztöndíj odaítélésénél és az ösztöndíj összegének megállapításánál az oktatók, illetve doktorjelöltek vonatkozásában értékeli különösen az alábbi körülményeket:

1. tudományos munka, publikációs tevékenység mértéke,
2. szakterületéhez kapcsolódó termelési gyakorlattal való kapcsolattartás mértéke,
3. hazai és külföldi szakmai tanácskozásokon, konferenciákon részvétel mértéke,
4. egyetemi (kari) közéletben részvétel mértéke,
5. országos, illetve nemzetközi szakmai-közéleti tevékenység mértéke,
6. tantárgyi programok és tematikák kidolgozásában és fejlesztésében való tevékenység mértéke,
7. előadások, szemináriumok, gyakorlatok és speciálkollégiumok tartásával kapcsolatos tevékenység mértéke,
8. idegen nyelvű előadásokkal kapcsolatos feladatok,
9. vizsgáztatással kapcsolatos feladatok,
10. tankönyvek, jegyzetek, oktatási segédanyagok előállításával kapcsolatos feladatok,
11. tudományos diákkörösök, évfolyamdolgozatot, illetve diplomamunkát készítő hallgatók munkájával kapcsolatos feladatok.

(4) A Bíráló Bizottság az ösztöndíj odaítélésénél és az ösztöndíj összegének megállapításánál az kutatók vonatkozásában értékeli különösen az alábbi körülményeket:

1. kutatómunka színvonala,
2. újszerű kutatási módszerek alkalmazása,
3. idegen-nyelv ismeret,
4. közreműködés mértéke a tudományos ismeretek terjesztésében, valamint más kutatóhelyekkel, egyetemekkel és gazdasági szervezetekkel a szakmai-tudományos kapcsolatok kiépítésében és ápolásában,
5. az egyetemi (főiskolai), alap, és MSc képzésben, a tudományos diákköri munka szakmai irányításában való részvétel mértéke.

3. §

(1) A Kocsis Károly Ösztöndíj összege maximum **95.000,- Ft/hónap** a jogviszonytól függően.

(2) A Kocsis Károly Ösztöndíjat egy tanév időtartamára előre kell megállapítani és az intézményben szokásos módon közzé kell tenni.

4. §

(1) A felsőoktatási intézmény a Kocsis Károly Ösztöndíjat elnyert fiatal oktatóknak és kutatóknak havi rendszerességgel folyósítja az ösztöndíjat, azt a tanulmányi félév első hónapjának kivételével legkésőbb a tárgyhó 10. napjáig a számlavezető hitelintézet felé átutalja.

5. §

(1) A jelen szabályzat az Egyetemi Szenátus jóváhagyását követően a kibocsátás napján lép hatályba.

**ZÁRADÉK**

Jelen szabályzatot a Szent István Egyetem Szenátusa 2011. szeptember 22. napján **15/2011/2012 SZT** számú határozatával az Egyetemi Szervezeti és Működési Szabályzat mellékletét képező Foglalkoztatási Követelményrendszer 1. sz. függelékeként, továbbá az Egyetemi Szervezeti és Működési Szabályzat mellékletét képező Hallgatói Térítési és Juttatási Szabályzat 1. sz. függelékeként elfogadta.

##### Gödöllő, 2017. február

Az Egyetemi Szenátus nevében

………………………………….

Dr. Tőzsér János

rektor

………………………………….

Magyar Ferenc

stratégiai és koordinációs főigazgató